નવસારીથી 15 કિ.મી દૂર આવેલ દાંડી આઝાદીની લડતમાં મીઠા સત્યાગ્રહને લઇને જાણીતું બન્યું છે. દાંડી અરબી સમુદ્રનાં કિનારે આવેલું હોય અહીં સુંદર બીચ પણ છે. જ્યાં રાજ્ય બહારના પ્રવાસીઓ પણ આવે છે. જોકે કેટલાક પ્રવાસીઓ દ્વારા બીચને ગંદો પણ કરાઇ રહયો છે. દાંડી બીચ નજીક કચરાઓ જોવા મળે છે. આ બાબતને ધ્યાને લઇને તથા વડાપ્રધાન નરેન્દ્રભાઇ મોદીના સ્વચ્છ ભારત અભિયાનને સાર્થક બનાવવા સુરત પોલીસ રેન્જ અને નવસારી જિલ્લા પ્રશાસન દ્વારા વડાપ્રધાનના જન્મદિવસથી લઇને સ્વચ્છતા અભિયાન શરૂ કરાયું છે.